มันนี่ทูเดย์
นายชาติชาย พยุหนาวีชัย ผู้อำนวยการธนาคารออมสิน เปิดเผยว่า ขณะนี้โครงการสินเชื่อดอกเบี้ยต่ำ (ซอฟต์โลน)
28 พ.ย. 2558

ซอฟต์โลนแสน ล.หมดแล้ว
นายชาติชาย พยุหนาวีชัย ผู้อำนวยการธนาคารออมสิน เปิดเผยว่า ขณะนี้โครงการสินเชื่อดอกเบี้ยต่ำ (ซอฟต์โลน) ที่ปล่อยกู้ให้ธนาคารพาณิชย์เพื่อไปปล่อยกู้เอสเอ็มอี อัตราดอกเบี้ย 4% ที่เริ่มโครงการตั้งแต่วันที่ 18 ก.ย. ขณะนี้ได้ปล่อยกู้เต็มวงเงิน 1 แสนล้านบาท ตั้งแต่วันที่ 26 พ.ย. มีผู้ประกอบการเอสเอ็มอีกว่า 1.15 หมื่นราย ได้รับความช่วยเหลือ โดยธนาคารที่เบิกจ่าย ประกอบด้วย 1.ธนาคารไทยพาณิชย์ ใช้วงเงินประมาณ 2.5 หมื่นล้านบาท 2.ธนาคารกรุงไทย 2.4 หมื่นล้านบาท 3.ธนาคารกสิกรไทย 1.6 หมื่นล้านบาท 4.ธนาคารกรุงเทพ 1.2 หมื่นล้านบาท 5.ธนาคารออมสิน 4,800 ล้านบาท 6.ธนาคารเพื่อการพัฒนาวิสาหกิจขนาดกลางและขนาดย่อมแห่งประเทศไทย (ธพว.) 4,200 ล้านบาท และสถาบันการเงินอื่นๆ อีกรวมกว่า 1.4 หมื่นล้านบาท
ทุนสำรองฯ ลด
ธนาคารแห่งประเทศไทย เปิดเผยฐานะทุนสำรองระหว่างประเทศวันที่ 20 พ.ย. 2558 มีจำนวน 156.5 พันล้านเหรียญสหรัฐ หรือ 5,587.6 พันล้านบาท ลดลงจากสัปดาห์ก่อนหน้า 0.8 ล้านเหรียญสหรัฐ หรือ 56.6 พันล้านบาท ขณะเดียวกันฐานะฟอร์เวิร์ดสุทธิของไทย อยู่ที่ 11.5 พันล้านเหรียญสหรัฐ